BAZE abadde mwenzi nnyo era nnalaba kisusse ne ng’aana okuddamu okwegatta naye era ne nsigaza mukwano gw’abaana bange n’okumutwala nga mwami wange.
Ennaku zino alwala nnyo era kirabika yalwala akafuba. Baganda be bang’amba mmutwale mu ddwaaliro naye agaanyi.
Kati abeera wange ewa mukyala muto yavaayo. Nnamugamba agende ewa mukyala muto kuba yagaana okugenda mu ddwaaliro ate n’abantu be tebamufaako.
Abaana bange bagamba basobola okumujjanjaba naye ate nze sisobola kubeera waka nga mmulabirira. Nsaba kunyamba ku nsonga eno.
Mwana wange tolina kyakukola kuba ono ye taata w’abaana bo. Ekirala omusajja ono ndowooza okujja ewuwo yali akimanyi nti osobola okumujjanjaba.
Abaana kye bakugamba kituufu ate n’okubeera naye si kizibu. Kati olina okukola olukiiko nga mulimu abaana bo n’abantu ba balo muteese ku ngeri gye mulina okulabiriramu balo.
Nkimanyi nti olabika owulira bubi okulabirira omusajja ono n’obwenzi bwe yakola. Naye olw’abaana tolina kya kukola. Njagala okimanye nti akafuba bulwadde bubi nnyo singa tafuna bujjanjabi ate nammwe musobola okulwala.
N’ekirala okulabirira omulwadde kuzibu nnyo. Buli mwana alina okufuna obuvunaanyizibwa okulabirira taata waabwe era tekitegeeza nti omulwadde alina kubeera wuwo. Ayinza okubeera ne mu baana mwenna nga mumulabirira.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn